open-index/open-wikipedia-markdown huggingface dataset:
புராணச் சொற்பொழிவு

புராணங்களில் உள்ள நீதிக் கருத்துகள் மக்கள் மனத்தில் பதியும்பொருட்டு கதை வடிவில் இருக்கும் புராணங்களை, புராண வல்லுநர்கள், கோயில் மண்டபங்களிலும், அம்பலங்களிலும் (சாவடிகளிலும்) இருந்துகொண்டு சொற்பொழிவாற்றினர். 

இதனைப் ‘**புராணப் பிரவசனம்**’ என்றனர். புராணம் சொல்வது ‘**புராணம் வக்காணித்தல்**’ எனப்பட்டது.  

தமிழில் புராண நூல்கள் தோன்றுவதற்கு முன்னர் அவை வடமொழியில் இருந்தன. 

பார்ப்பனர்கள் வடமொழியில் வல்லவர்களாக விளங்கினர். அவர்கள் தாம் படித்தறிந்த புராணத்தை தமிழில் மக்களுக்குச் சொன்னார்கள். அவற்றைக் கேட்டு மகிழ்வெய்திய மக்களும், மன்னனும் அவர்களின் நல்வாழ்வின் பொருட்டு நிலங்களை அவர்களுக்குக் கொடையாக வழங்கினர். 

இந்தக் கொடையைக் கல்வெட்டுகள் 
* வேத விருத்தி 
* பட்ட விருத்தி 
* பாரத விருத்தி 
* புராண விருத்தி 
என்றெல்லாம் குறிப்பிடுகின்றன.  

யாகம் செய்யும் நாட்கள் ஒன்றில் இந்தச் சொற்பொழிவு நடைபெறுவது வழக்கம். புராணச் சொற்பொழிவு செய்தவர்களை, 
* சூதர் 
* சூதமாமுனிவர் 
என்றனர். 

வேதம் பற்றிச் சொல்லும்போது காலத்துக்கு ஏற்ற சில கருத்துகள் சேர்த்தும் சொல்லப்பட்டன. அவற்றை இதிகாச புராணம் என்றர். இந்தச் சொற்பொழிவாளர்களுக்கு மன்னன் இறையிலியாக நிலக்கொடை வழங்கினான். இதனைப் **புராண மானியம்** என்றனர். 

சொற்பொழிவு கேட்க அமைக்கப்பட்ட இடம் ‘**நிபந்தம்**’ எனப்பட்டது. திருவாரூரிலும், திருபுவனத்திலும் ‘**புராண மண்டபம்**’ என்னும் பெயரிலேயே அரங்கங்கள் உள்ளன. 

திருவொற்றியூரில் பங்குனி உத்தரப் பெருவிழா நடைபெற்ற காலத்தில் ஆளுடைய நம்பிகள் செய்த ஸ்ரீபுராணம் விரிவுரையை, அங்குள்ள கோயில் இறைவன் படம்பக்க நாயக தேவர் கோயில் மகிழ மரத்தடியில் இருந்துகொண்டு கேட்டார்; சோழ வேந்தனும் கேட்டான் - என்னும் குறிப்பு உள்ளது,  

சிலப்பபதிகாரம் இந்திரவிழவூர் எடுத்த காதையில் வரும் "திறவோர்க்கு உரைக்கும் செயல் சிறந்து ஒர்பால்" என்னும் தொடருக்கு  "புராணம் படித்தல்" என்று அடியார்க்கு நல்லார் உரை எழுதியுள்ளார். இவை புராணச் சொற்பொழிவுகள் நிகந்ததைக் காட்டும் ஆவணங்கள்.

## மேற்கோள்

பகுப்பு:புராணங்கள்
பூர்வ மீமாம்ச சூத்திரம்

**பூர்வ மீமாம்ச சூத்திரம்** (*Purva Mimamsa Sutras*) எனவும் அறியப்படும் **மீமாஞ்ச சூத்திரம்** இது  முனிவர் ஜைமினி எழுதிய மிக முக்கியமான பண்டைய இந்து மெய்யியத் தத்துவ நூல்களில் ஒன்றாகும். இது இந்தியத் தத்துவத்தின் ஆறு மரபுவழி பள்ளிகளில் (தரிசனம்) ஆரம்பகாலமான இது மீமாம்ச சூத்திரங்களைக் அடிப்படையாகக் கொண்டது.  பாரம்பரியத்தின் படி, இவர் வியாசரின் மாணவர் ஆவார்.

## கண்ணோட்டம்
ஜைமினி முனிவர் தொகுத்த பூர்வ மீமாம்சம் எனும் கர்ம காண்டம் பன்னிரெண்டு காண்டங்களாகவும், அறுபது அத்தியாயங்களாகவும் பிரிக்கப்பட்டுப் பல சூத்திரங்களாகச் செய்யப்பட்டுள்ளது. இதில் பிரம்மம், படைப்பு, மோட்சம் குறித்த விசாரணைகள் இல்லை. இதில் குறித்த யாகங்கள், பலி கொடுத்தல், யக்ஞங்கள் மற்றும் அக்னி ஹோத்திரம், விரதங்கள், சந்தியாவந்தணம் மற்றும் பூசை புனஸ்காரங்களை செய்வதன் மூலம் ஒரு மனிதன் எளிதாக நேரடியாக சொர்க்கத்தை அடைய முடியும் என்ற நம்பிக்கை உடையவர்கள்.

## விளக்க உரைகள்
பல நூற்றாண்டுகளாக இந்த உரைக்கு பல விளக்கவுரைகள் எழுதப்பட்டுள்ளன. சபரர், குமரிலபட்டர், பிரபாகரர் மற்றும் சாயனர் ஆகியவர்கள் விளக்க உரை எழுதியுள்ளனர். அவற்றில் மிக முக்கியமானது சபரரால் எழுதப்பட்ட ‘சபர பாஷ்யம்’ ஜைமினியின் மீமாம்ச சூத்திரங்களின் 12 அத்தியாயங்களுக்கும் உள்ள ஒரே விளக்கவுரையாகும். சபரசாமியின் பூர்வ மீமாம்ச சூத்திர உரைகளுக்கு குமாரிலபட்டர் விரிவான விளக்க உரை எழுதினார்.  துவைதத் தத்துவஞானி இராகவேந்திரரும் மீமாம்ச சூத்திரங்களுக்கு ‘பட்ட சங்கிகம்’ என்ற தலைப்பில் ஒரு முழு விளக்கவுரையையும் எழுதினார்.' இராமானுசர், பாஸ்கரர், மத்துவர் மற்றும் வல்லபாச்சாரியார் ஆகியோரும் பூர்வ மீமாம்சாம் மற்றும் உத்தர மீமாம்சம் (வேதாந்தம்) ஆகியவற்றுக்கு பிரிக்கப்படாத ஒரு போதனையாகக் கருதினர். 

## பூர்வ மீமாம்சையின் தன்மைகள்
* பூர்வ மீமாம்சையை கர்ம காண்டம் என்பர்.
* பிரமாணத்தால்  (நான்கு வேதங்கள் எனும் கருவி மூலம்) உண்மை அறிவது
* நான்கு வேதங்களை மட்டும் பின்பற்றுபவர்கள். வேதத்தில் சொல்லப்பட்ட வேள்விகளுக்கும், சடங்குகளுக்கும் முதன்மைத் தன்மை வழங்குபவர்கள்.
* கடவுளை வேண்டாமல், தாங்கள் செய்யும் கர்மமே (யாகங்கள்) பயனளிக்கும் என்ற கொள்கை உடையவர்கள்.

## இதையும் காண்க
* பிரம்ம சூத்திரம்
* உபநிடதம்
* வேதம்

## மேற்கோள்கள்

## வெளி இணைப்புகள்
* உபநிடத சொற்பொழிவுகள்
* கிழக்கின் புனித நூல்கள்
* Mimansa Rules of Interpretation
* Mimamsa Sutras Of Jaimini, translated by Mohan Lal Sandal
* Full Text of the Mimamsa Sutra, on archive.org

பகுப்பு:இந்து மெய்யியல் கருத்துருக்கள்
பகுப்பு:மீமாஞ்சம்
பகுப்பு:இந்திய மெய்யியல்
பகுப்பு:வைதிக மெய்யியல்கள்
ஆர். கிருஷ்ணன் (பழங்குடி ஓவியர்)

**ஆர். கிருஷ்ணன்**, தமிழ்நாட்டின் நீலகிரி மாவட்டம், கோத்தகிரி வட்டம், *எழுத்துப்பாறை* எனுமிடத்தில் அலுகுறும்பர் எனும் பட்டியல் பழங்குடி சமூகத்தைச் சேர்ந்தவர்.
*கிட்னா* என்ற புனைப்பெயரில் அறியப்பட்ட ஆர். கிருஷ்ணன், ஆலு குறும்பர் சமூகத்தின் கலை மற்றும் பண்பாட்டிற்கு ஆற்றிய பங்களிப்பிற்காக, இந்திய அரசு கிருஷ்ணனின் மறைவுக்குப் பின் 25 சனவரி 2026 அன்று பத்மசிறீ அறிவிக்கப்பட்டது.

பாறை ஓவியங்களால் ஈர்க்கப்பட்ட கிருஷ்ணன் நீலகிரி மாவட்டப் பழங்குடி மக்களின் துணி ஓவியங்களுக்காக அறியப்பட்ட அவரது பாணி, கடந்த 30 ஆண்டுகளாக மிகவும் பிரபலமடைந்து.

மார்ச் 2025ல் மறைந்த ஆர். கிருஷ்ணன், நீலகிரி மாவட்டத்தின் கோத்தகிரி ஊராட்சி ஒன்றியத்தின் குஞ்சப்பனை ஊராட்சியில் உள்ள *வெள்ளரிக்கொம்பை* பாறை ஓவியத் தளத்திலிருந்து உத்வேகம் பெற்றிருந்தார். இந்தத் தளத்தை அலுகுறும்பர் சமூகம் தங்கள் வீடுகளின் சுவர்களில் சுவரோவியங்கள் வரைவதற்கு பயன்படுத்தியது. கிருஷ்ணன் இயற்கை சாயங்கள் மற்றும் தாவர இழைகளிலிருந்து தயாரிக்கப்பட்ட கரிம வண்ணங்களை மட்டுமே பயன்படுத்தினார். மேலும் அவர் பல ஆலு குறும்பர் மக்களுக்கு ஓவியக் கலைஞர்களாகப் பயிற்சி அளித்திருந்தார். தன் பழங்குடி சமூகத்திலிருந்து புதிய கலைஞர்களை உருவாக்கும் அவரது நீடித்த பாரம்பரியம் அவர் இறக்கும் வரை தொடர்ந்தது.

## விருப்பம்
ஆலு குறும்பர் சமூகத்தினரால் உருவாக்கப்படும் இக்கலைக்கு புவியியல் சார்ந்த குறியீடு அங்கீகாரம் வழங்கப்பட வேண்டும் என்று கிருஷ்ணன் விரும்பினார். 
## குடும்பம்
கிருஷ்ணன் மறைவின் போது ஒரு மனைவி மற்றும் 4 பெண் குழந்தைகள் இருந்தனர்.
## மேற்கோள்கள்

பகுப்பு:2025 இறப்புகள்
பகுப்பு:நீலகிரி மாவட்ட மக்கள்
பகுப்பு:பத்மசிறீ விருது பெற்றவர்கள்

.
சிவ சிங் மல்லா

**பீர் சிங் மல்லா** (*Shiv Singh Malla*) என்று அழைக்கப்படும் **சிவ சிங் மல்லா** மல்லா வம்சத்தின் 42ஆவது மன்னர் ஆவார். இவர் 1370 முதல் 1407 வரை ஆட்சி செய்தார்.

## வரலாறு
சிவ சிங் மல்லா மல்லபூமின் மற்றொரு முக்கியமான மன்னராக இருந்தார். இவரது காலத்தில், இசை ஒரு முக்கிய இடத்தைப் பெற்றது.

## மேற்கோள்கள்

## மூலம்
* 

பகுப்பு:மல்லபும் மன்னர்கள்
பகுப்பு:மல்லா மன்னர்கள்
தி ஏச்சு ஆஃப் டிசுகுளோசர்சு

**தி ஏச்சு ஆஃப் டிசுகுளோசர்சு** (*The Age of Disclosure*) என்ற அமெரிக்க ஆவணப்படம் 2025 ஆம் ஆண்டு வெளியிடப்பட்டது. இந்த ஆவணப்படம், அடையாளம் கண்டுபிடிக்க முடியாத பறக்கும் பொருள் குறித்ததாகும். இந்த ஆவணப்படத்தின் இயக்கித் தயாரித்தவர் *டான் ஃபரா* (Dan Farah) ஆவார். இவர் அமெரிக்காவில் செயற்படும் வெளிப்படுத்தல் இயக்கத்துடன் இணைந்து செயற்படுபவர். இந்த இயக்கத்தில் பொதுமக்களும், அரசு அதிகாரிகளும் உள்ளனர். இந்த இயக்கமானது, நம் பூமியில்,  வேற்றுலக நுண்ணறிவு உயிரினம் உள்ளதை அனைவருக்கும் வெளிபடுத்த வேண்டும் என அமெரிக்க அரசிடம் கோருகிறது. இக்கோரிக்கையை பத்தாண்டுகளுக்கும் மேலாக, இது குறித்தச் செய்திகளை ஒருங்கிணைத்து இயக்கமாக்குகிறது.ஃபரா, "தகவல் வெளிப்படுத்தல்" என்பதைப் பற்றி, இப்படத்தில் விவரிக்கையில், யுஎஃப்ஓ(UFO) சதி கோட்பாடு கூற்றுகளில், வேற்றுக்கிரக வாழ்க்கை குறித்த மறைத்து வைக்கப்பட்ட தகவல்களை அரசாங்கங்கள் வெளிப்படுத்துவதை விவரிக்கப்பட்டுள்ளதாகத் தெரிவிக்கிறார். ஐக்கிய அமெரிக்கக் கூட்டரசின் பணியாட்களையும், அதிகாரிகளையும், ஐக்கிய அமெரிக்க ஆயுதப்படைகளையும், அமெரிக்க உளவுத்துறை சமூகங்களையும், ஐக்கிய அமெரிக்கப் பேரவையையும் இது குறித்து தொடர்பு படுத்துகிறது.

## மேற்கோள்கள்

பகுப்பு:2025 திரைப்படங்கள்
பகுப்பு:ஆவணத் திரைப்படங்கள்
சௌரப் ஸ்ரீவாசுதவா

**சௌரப் ஸ்ரீவாசுதவா** (*Saurabh Srivastava*) (பிறப்பு: 8 ஆகத்து 1975) இந்திய அரசியல்வாதி ஆவார். இவர் பாரதிய ஜனதா கட்சியை சேர்ந்தவர். உத்தரப் பிரதேச சட்டமன்றத்தில் வராணாசி கண்டோன்மென்ட் சட்டமன்றத் தொகுதியை பிரதிநிதித்துவப்படுத்துகிறார்.

## அரசியல் வாழ்க்கை
2017ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், பாரதிய ஜனதா கட்சி சார்பில் போட்டியிட்டு வாராணசி கன்டோன்மென்ட் சட்டமன்றத் தொகுதியில் வெற்றி பெற்றார்.

## தொழில்
அரசியலுடன் இணைந்து, பல்வேறு நிறுவனங்களின் தயாரிப்புகளுக்கான தீர்வு மற்றும் பகிர்தல் (*Clearing and Forwarding*) முகவராக தொழிலில் ஈடுபட்டு வந்துள்ளார்.

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
அட்சன் விரிகுடா ஓநாய்

**அட்சன் விரிகுடா ஓநாய்** (*Hudson Bay wolf*) வட அமெரிக்காவில் காணப்படும் ஓர் அரிய சாம்பல் ஓநாய் இனத்தின் துணை இனம் ஆகும். இதன் அறிவியல் பெயர் கேனிசு லூபசு அட்சோனிகசு என்பதாகும். கனடாவிலுள்ள அட்சன் விரிகுடாவின் வடமேற்கு கடற்கரை உட்பட வடக்கு கிவாலிக் பகுதியை பூர்வீகமாகக் கொண்டுள்ளது. இவை கூட்டமாக வாழும் இயல்புடையவை. முதன்முதலில் 1941 ஆம் ஆண்டில் எட்வர்ட் கோல்டுமேனால் ஒரு தனித்துவமான கிளையினமாக வகைப்படுத்தப்பட்டது. வெள்ளை நிறத்தில், நடுத்தர அளவிலான கிளையினமான கானிசு லூபசு ஆர்க்டோசு என்ற ஆர்க்டிக் ஓநாய் போன்றதாக, ஆனால் தட்டையான மண்டை ஓட்டைக் கொண்டதாக உள்ளதாக எட்வர்ட் கோல்டுமேன் விவரித்தார்.  வகைபிரித்தல் அதிகாரசபையான உலகின் பாலூட்டி சிற்றினங்கள் அமைப்பும் அட்சன் விரிகுடா ஓநாயை கேனிசு லூபசின் கிளையினமாக அங்கீகரித்துள்ளது.

## மேற்கோள்கள்

## வெளி இணைப்புகள்

பகுப்பு:ஓநாய்கள்
பகுப்பு:கனடாவின் பாலூட்டிகள்
ரவீந்திர ஜெய்ஸ்வால்

**இரவீந்திர ஜெய்சுவால்** (*Ravindra Jaiswal*) (1 செப்டம்பர் 1966 பிறப்பு) இந்திய அரசியல்வாதி ஆவார். இவர் பாரதிய ஜனதா கட்சியை சேர்ந்தவர். உத்தரப் பிரதேச சட்டமன்றத்தில் வராணாசி வடக்கு சட்டமன்றத் தொகுதியை பிரதிநிதித்துவப்படுத்தி வருகிறார்.

2019ஆம் ஆண்டு யோகி ஆதித்யநாத் அமைச்சரவையில், முத்திரை, நீதிமன்றக் கட்டணம் மற்றும் பதிவுத் துறை அமைச்சராக நியமிக்கப்பட்டார்.

## ஆரம்ப வாழ்க்கை மற்றும் கல்வி
இரவீந்திர ஜெய்சுவால் 1966ஆம் ஆண்டு வராணாசி நகரில் பிறந்தார். இவர் வீர் பகதூர் சிங் பூர்வாஞ்சல் பல்கலைக்கழகத்தில் வணிகவியலில் முதுநிலை பட்டமும், இளநிலைச், சட்டப் பட்டமும் வணிக மேலாண்மையில் முதுநிலை பட்டமும் பெற்றுள்ளார். அரசியலில் ஈடுபடுவதற்கு முன், வழக்கறிஞராகப் பணியாற்றினார்.

## அரசியல் வாழ்க்கை
இரவீந்திர ஜெய்சுவால் 2012ஆம் ஆண்டு முதல் தொடர்ந்து வராணாசி வடக்கு  தொகுதியின் சட்டமன்ற உறுப்பினராக இருந்து வருகிறார். இவர் மூன்று முறை உத்தரப் பிரதேச சட்டமன்ற உறுப்பினராக தேர்ந்தெடுக்கப்பட்டுள்ளார்.

1992ஆம் ஆண்டு நடைபெற்ற பாப்ரி மசூதி இடிப்பு சம்பவத்தின் போது, கரசேவகனாக பங்கேற்றதற்காக கைது செய்யப்பட்டார்.

21 ஆகத்து 2019 அன்று, யோகி ஆதித்யநாத் தலைமையிலான அமைச்சரவையில், முத்திரை, நீதிமன்றக் கட்டணம் மற்றும் பதிவுத் துறை அமைச்சராக (சுய பொறுப்பு) நியமிக்கப்பட்டார்.

## நூல்கள்
* *chil* ()

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
சுனில் பட்டேல் (அரசியல்வாதி)

**சுனில் பட்டேல்** (*Sunil Patel*) (பிறப்பு: 15 சனவரி 1980) இந்திய அரசியல்வாதி ஆவார். இவர் உத்தரப் பிரதேசம் மாநிலத்தைச் சேர்ந்தவர். அப்னா தளம் (சோனேலால்) கட்சியின் உறுப்பினராக உள்ளார். 18வது உத்தரப் பிரதேச சட்டமன்றத்தில் ரோகானியா சட்டமன்றத் தொகுதியை பிரதிநிதித்துவப்படுத்தி வருகிறார்.

2022ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், பாரதிய ஜனதா கட்சி தலைமையிலான தேசிய ஜனநாயக கூட்டணி சார்பில் போட்டியிட்டு, ரோகனியா சட்டமன்றத் தொகுதியில் வெற்றி பெற்றார்.

## மேற்கோள்கள்
திரிபுவன் ராம்

**திரிபுவன் ராம்** (*Tribhuvan Ram*) (15 சனவரி 1949 பிறப்பு) இந்திய அரசியல்வாதி ஆவார். இவர் உத்தரப் பிரதேச சட்டமன்றத்தின் உறுப்பினராக செயல்பட்டு வருகிறார். அஜகரா சட்டமன்றத் தொகுதியை பிரதிநிதித்துவப்படுத்தும் இவர், பாரதிய ஜனதா கட்சியை சேர்ந்தவர்.

## தனிப்பட்ட வாழ்க்கை
திரிபுவன் ராம் 15 சனவரி 1949 அன்று ஜவுன்பூர் மாவட்டத்தில் பிறந்தார். இவர் இந்திய தொழில்நுட்ப நிறுவனம், வராணாசியில் பொறியியல் கல்வி கற்றார். 1978ஆம் ஆண்டு சிநேகலதாவை திருமணம் செய்துகொண்ட இவர், இரண்டு மகன்களின் தந்தை ஆவார்.

## அரசியல் வாழ்க்கை
2012 முதல் 2017 வரை நடைபெற்ற 16ஆவது உத்தரப் பிரதேச சட்டமன்றத்தில், பகுஜன் சமாஜ் கட்சி சார்பில் அஜகரா சட்டமன்றத் தொகுதியில் போட்டியிட்டு வெற்றிபெற்றார். 2017 சட்டமன்றத் தேர்தலில், போட்டியிட்ட இராம் தோல்வியடைந்தார். இதன் பின்னர் 6 திசம்பர் 2019 அன்று, பாரதிய ஜனதா கட்சியில் இணைந்தார்.  2022ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில், மீண்டும் அஜகரா சட்டமன்றத் தொகுதியிலிருந்து வெற்றி பெற்று, 18ஆவது உத்தரப் பிரதேச சட்டமன்றத்தின் உறுப்பினராக தேர்ந்தெடுக்கப்பட்டார்.

## பதவிகள்

## மேற்கோள்கள்
கணேசன் இரத்தினம்

**கணேசன் இரத்தினம்** அல்லது **ஆர். கணேசன்** (ஆங்கிலம்; மலாய்: *Ganesan Retanam*‎ அல்லது *R. Ganesan*) (பிறப்பு: 25 மார்ச் 1952) என்பவர் ஒரு மலேசிய அரசியல்வாதி, ஓர் ஆசிரியர்; 7 மே 2009 முதல்  27 சூன் 2013 வரை பேராக் மாநில சட்டமன்றத்தின் 13-ஆவது அவைத்தலைவர்; 1999 முதல் 2008 வரை பேராக் மாநில சுங்கை சட்டமன்றத் தொகுதியின் சட்டமன்ற உறுப்பினர் ஆவார். 

ஒரு தமிழ்ப்பள்ளி ஆசிரியராகத் தம் வாழ்க்கைப் பயணத்தை தொடங்கிய அவர், அரசியலில் படிப்படியாக உயர்ந்து  மலேசிய இந்தியர் காங்கிரசு கட்சியில் பல்வேறு உயர்ப்பதவிகளை வகித்து; மலேசியாவில் உயர்ந்த அரசியல் பதவிகளில் ஒன்றான மாநில சட்டமன்றத் தலைவர் பதவியை வகித்தவர் எனவும் அறியப்படுகிறார். 

## அரசியல் வாழ்க்கை
மே 8, 2009 அன்று, அப்போதைய பேராக் மாநில சட்டமன்ற அவைத்தலைவர் வி. சிவகுமார் மீது நம்பிக்கையில்லாத் தீர்மானம் நிறைவேற்றப்பட்டது. பின்னர், பேராக் மாநில சட்டமன்றத்தின் புதிய அவைத்தலைவராக ஆர். கணேசனை, பேரா மாநில சட்டமன்றச் செயலாளர் அலுவலகத்திற்கு பாரிசான் நேசனல் பரிந்துரைத்தது. பின்னர் ஆர். கணேசன் புதிய அவைத் தலைவராகத் தேர்ந்தெடுக்கப்பட்டார்.

## பேராக் அரசியல் சாசன நெருக்கடி 2009

பேராக் அரசியல் சாசன நெருக்கடி 2009 *(2009 Perak constitutional crisis)* என்பது 2009-ஆம் ஆண்டு பிப்ரவரி மாதம் மலேசியாவின், பேராக் மாநில அரசாங்கத்தைச் சட்டபூர்வமாக ஆட்சி செய்வதில் ஏற்பட்ட அரசியல் நெருக்கடியைக் குறிப்பதாகும். 

2008-ஆம் ஆண்டு மலேசியப் பொதுத் தேர்தலுக்கு பின், பேராக் மாநிலத்தை ஆட்சி செய்து வந்த மக்கள் கூட்டணியைச் சேர்ந்த மூன்று மாநில சட்டமன்ற உறுப்பினர்கள் கட்சி மாறிச் சென்றனர் அதனால், மாநில ஆட்சி உடைந்தது. அதன் பின்னர், சில மாதங்கள் கழித்து மாலிம் நாவார் தொகுதி சட்டமன்ற உறுப்பினர் கேஷ்விந்தர் சிங் என்பவரும் கட்சி மாறினார். 

பேராக் மாநில சட்டமன்றம் கலைக்கப்பட்டு, புதிய தேர்தல் நடத்தப்பட வேண்டும் எனும் பேராக் மந்திரி பெசார் முகமது நிசார் ஜமாலுதீன் கோரிக்கை வைத்தார். அதை பேராக் சுல்தான் பேராக் சுல்தான் ராஜா அசுலான் சா நிராகரித்தார். அதற்குப் பதிலாக, கட்சி தாவல் செய்த மூன்று சட்டமன்ற உறுப்பினர்களையும் இணைத்துக் கொண்டு தேசிய முன்னணி புதிய மாநில அரசாங்கத்தை அமைத்தது. புதிதாக அமைக்கப்பட்ட பேராக் மாநில சட்டமன்றத்திற்கு ஆர். கணேசன் புதிய அவைத் தலைவராக நியமிக்கப்பட்டார்.

## தேர்தல் முடிவுகள்

## விருதுகள்
* 
* 
**  - Order of the Perak State Crown (**DPMP**) – **[[டத்தோ]]** (2004)
**  - Order of the Perak State Crown (**PMP**) (2003)
**  - Order of the Perak State Crown (**AMP**) (2001)

## மேற்கோள்கள்

## மேலும் காண்க

* பேராக் மாநில சட்டமன்றம்
* பேராக் அரசியல் சாசன நெருக்கடி 2009
* மலேசிய தேர்தல் தொகுதிகள்
* மலேசியப் பொதுத் தேர்தல், 2022
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:பேராக் மக்கள்
பகுப்பு:1952 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:பேராக் மாநில சட்டமன்ற உறுப்பினர்கள்
அண்டேரித் தீவு

**அண்டேரித் தீவு** (*Underi*) என்பது இந்தியாவின் மகாராட்டிர மாநிலத்திலுள்ள மும்பை நகரத்திற்கு அருகில், அரபிக் கடலில் அமைந்துள்ள ஒரு சிறிய தீவும் கோட்டையும் ஆகும். பொதுவாக இது அண்டேரிக் கோட்டை என்று அழைக்கப்படுகிறது. ஜெயதுர்க்கு என்ற பெயராலும் இக்கோட்டை அறியப்படுகிறது. மும்பை துறைமுகத்தின் முகத்துவாரத்திற்கு அருகில் பிராங்சு கலங்கரை விளக்கத்திற்குத் தெற்குப் பகுதியில் அண்டேரி அமைந்துள்ளது. அண்டேரிக் கோட்டையின்  துணைக் கோட்டையாகக் கருதப்படும் இக்கோட்டை தற்போது மகாராட்டிராவின் இராய்கட் மாவட்டத்தில் அமைந்துள்ளது. கண்டேரி மற்றும் அண்டேரித் தீவுகள் மும்பைத் துறைமுகத்திற்குள் நுழையும் கப்பல்களுக்கு அடையாளச் சின்னங்களில் ஒன்றாகவும் உள்ளன. அண்டேரி, கண்டேரியை விட சிறியதாகும். 

அண்டேரிக் கோட்டை கி.பி. 1680-ஆம் ஆண்டில்  சித்தி வம்சத்தைச் சேர்ந்த காகிம் என்பவரால் கட்டப்பட்டது.

## மேற்கோள்கள்

பகுப்பு:இந்தியத் தீவுகள்
பகுப்பு:மனிதர்கள் வாழாத இந்தியத் தீவுகள்
பகுப்பு:மகாராட்டிரத்தில் உள்ள சுற்றுலா மையங்கள்
பகுப்பு:ராய்கட் மாவட்டம்
நீல்காந்த் திவாரி

**நீல்காந்த் திவாரி** (*Neelkanth Tiwari*) (பிறப்பு: 20 சூலை 1971) இந்திய அரசியல்வாதி ஆவார். இவர் பாரதிய ஜனதா கட்சியை சேர்ந்தவர். உத்தரப் பிரதேச சட்டமன்றத்தில் வராணாசி தெற்கு தொகுதியை பிரதிநிதித்துவப்படுத்துகிறார்.

2017ஆம் ஆண்டு அமைந்த யோகி ஆதித்யநாத் அமைச்சரவை யோகி ஆதித்யநாத் அமைச்சரவையில் மாநில அமைச்சராக நியமிக்கப்பட்டார். இவருக்கு சட்டம் மற்றும் நீதி, தகவல், விளையாட்டு மற்றும் இளைஞர் நலன் ஆகிய துறைகளின் பொறுப்பு வழங்கப்பட்டது. இதனைத் தவிர, உத்தரப் பிரதேச சுற்றுலாத் துறையையும் கவனிக்கும் அமைச்சராக இருந்துள்ளார்.

## தனிப்பட்ட வாழ்க்கை
நீல்காந்த் திவாரி 25 சூன் 1994 அன்று பூனம் திவாரியை திருமணம் செய்துகொண்டார். இவர்களுக்கு ஒரு மகனும் ஒரு மகளும் உள்ளனர்.

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
கைலாஷ் கர்வார்

**கைலாசு கர்வார்** (*Kailash Kharwar*) (பிறப்பு: 4 மார்ச் 1960) இந்திய அரசியல்வாதியும் முன்னாள் ஆசிரியரும் ஆவார். இவர் பாரதிய ஜனதா கட்சியை சேர்ந்தவர். 2022 ஆம் ஆண்டிலிருந்து 18வது உத்தரப் பிரதேச சட்டமன்றத்தில் சாக்கியா சட்டமன்றத் தொகுதியை பிரதிநிதித்துவப்படுத்தி வருகிறார்.

## ஆரம்ப வாழ்க்கை
கைலாசு கர்வார் 4 மார்ச் 1960 அன்று உத்தரப் பிரதேசம்  பிகாபூர் பகுதியில் பிறந்தார். இவரது தந்தையின் பெயர் முன்னன். 25 மே 1983 அன்று சந்திராவதி தேவியை திருமணம் செய்து கொண்டார். இவர்களுக்கு மூன்று குழந்தைகள் உள்ளனர்.

## கல்வி
1990ஆம் ஆண்டு, வராணாசியில் உள்ள அரசு எல். டி. கல்லூரியில் இளங்கலை பட்டம் பெற்றார்.

## பதவிகள்

## மேற்கோள்கள்
சாம்பா விளைவு

**சாம்பா விளைவு** (*Samba effect*)  என்பது 1999-ஆம் ஆண்டு பிரேசில் நாட்டில் ஏற்பட்ட நிதி நெருக்கடிக்கான ஒரு புனைப்பெயர் ஆகும். அப்போது பிரேசிலியன் ரெயால்  நாணயத்தின் மதிப்பில் 35% சரிவு ஏற்பட்டது. 1997 ஆம் ஆண்டு ஏற்பட்ட ஆசிய நிதி நெருக்கடியால் இந்த விளைவு ஏற்பட்டது. பிரேசில் தனது நாணயத்தின் மதிப்பைத் தக்கவைத்துக் கொள்ளும் முயற்சியில் வட்டி விகிதங்களை அதிகரிக்கவும், செலவுக் குறைப்புகள் மற்றும் வரி உயர்வுகளை அமல்படுத்தவும் இந்த விளைவு வழிவகுத்தது. இந்த நடவடிக்கைகளால் எதிர்பார்த்த பலன்கள் விளையவில்லை. மேலும் பிரேசிலிய அரசாங்கம் தனது நாணயத்தை அமெரிக்க டாலருக்கு எதிராக ரெயாலின் மதிப்பை தேவைக்கு ஏற்ப தொடர்ந்து மாறிக்கொண்டே இருந்தது. இதனால் ரெயாலின் மதிப்பில் வீழ்ச்சி ஏற்பட்டது. இந்த மதிப்பிழப்பு நடவடிக்கையானது, ஆசியாவில் நிலவி வரும் பொருளாதார நெருக்கடி தென் அமெரிக்காவிற்கும் பரவிவிடும் என்ற அச்சங்களையும் தூண்டியது. ஏனெனில் பல தென் அமெரிக்க நாடுகள் பிரேசிலில் இருந்து வரும் தொழில்துறை ஏற்றுமதிகளை பெரிதும் சார்ந்திருந்தன. இந்த அச்சங்களின் விளைவாக, பன்னாட்டு நாணய நிதியம் மற்றும் பிற உலகக் கடன் வழங்கும் நிறுவனங்களிடமிருந்து 41.5 பில்லியன் டாலர் உதவித் தொகுப்பைப் பெறுவதற்காக, பிரேசில் அரசாங்கம் ஒரு சிக்கனத் திட்டத்தை அமல்படுத்தியது.

1999-ஆம் ஆண்டின் இறுதிக்குள், இந்த விளைவு குறையத் தொடங்கியது. பிரேசிலியப் பொருளாதாரம் மீளத் தொடங்கியது. இருப்பினும், வேலையின்மை அந்த விளைவுக்கு முந்தைய நிலையை விட சற்றே குறைவாக இருந்ததுடன், 1980-ஆம் ஆண்டுகளின் பிற்பகுதியிலும் 1990-ஆம் ஆண்டுகளின் முற்பகுதியிலும் இருந்ததை விட இரண்டு மடங்குக்கும் அதிகமாகவே நீடித்தது.

## மேற்கோள்கள்

பகுப்பு:பிரேசிலின் வரலாறு
சுசில் சிங்

**சுசில் சிங்** (*Sushil Singh*) (பிறப்பு: 25 திசம்பர் 1976) இந்திய அரசியல்வாதியும் 18ஆவது உத்தரப் பிரதேச சட்டமன்ற உறுப்பினரும் ஆவார். இவர் சண்டோலி மாவட்டத்தில் உள்ள சையதராசா சட்டமன்றத் தொகுதியை பிரதிநிதித்துவப்படுத்துகிறார். இவர் பாரதிய ஜனதா கட்சி உறுப்பினராகச் செயல்படுகிறார்.

## ஆரம்ப வாழ்க்கை மற்றும் கல்வி
சுசில் சிங் வாராணசிவில் பிறந்தார். அரசியல் பிரவேசத்திற்கு முன்பு, அரசு ஒப்பந்தங்களின் வியாபாரத்தில் ஈடுபட்டவர்.

## அரசியல் வாழ்க்கை
சுசில் சிங் நான்கு முறை சட்டமன்ற உறுப்பினராக தேர்ந்தெடுக்கப்பட்டுள்ளார். இவர் பாரதிய ஜனதா கட்சி உறுப்பினராக உள்ளார். முன்னைய காலங்களில், தனாப்பூர் மற்றும் சகல்டிகா சட்டமன்றத் தொகுதிகளை பிரதிநிதித்துவப்படுத்தியுள்ளார்.

## பதவிகள்

## வெளியிணைப்புகள்
* பாரதிய சனதா கட்சி
* இந்திய அரசாங்கம்
* இந்திய அரசியல்
* உத்தரப் பிரதேச சட்டமன்றம்

## மேற்கோள்கள்
பால் டேனியல் தினகரன்

**பால் டேனியல் தினகரன் பிரேம்குமார்** (சுருக்கமாக:**பி. டி. தினகரன்**) (*Paul Daniel Dinakaran Premkumar*) (பிறப்பு: 9 மே 1950), இந்தியாவின் சிக்கிம் உயர் நீதிமன்றத்தின் தலைமை நீதிபதியாக 8 ஆகஸ்டு 2008 முதல் 29 சூலை 2011 வரை பணியாற்றியவர். இந்திய அரசியலமைப்புச் சட்டப்பிரிவு, 218ன் கீழ் நாடாளுமன்றத்தின் பதவி நீக்க நடவடிக்கைக்கு முன்னரே 29 சூலை 2011 அன்று பதவி விலகியவர்.

ஊழல், நில அபகரிப்பு மற்றும் நீதித்துறை பதவியை தவறாக பயன்படுத்தல் போன்ற குற்றச்சாட்டுகளுக்கு மத்தியில், சிக்கிம் உயர் நீதிமன்றத்தின் தலைமை நீதிபதி **பி.டி. தினகரன்** எனும் *பால் டேனியல் தினகரன் பிரேம்குமாருக்கு* எதிராக ஊழல் குற்றச்சாட்டுகளை விசாரிக்க மாநிலங்களவை தலைவரால் ஒரு நீதித்துறை குழு அமைக்கப்பட்டிருந்த நிலையில், அவருக்கு எதிராகப் பதவி நீக்க நடவடிக்கைகள் தொடங்குவதற்கு முன்பே சூலை 2011-ல் பதவி விலகினார்.

## இளமை & கல்வி
தலித் குடும்பத்தில் தற்கால வேலூர் மாவட்டத்தில் உள்ள அரக்கோணத்தில் பிறந்தவர் பால் டேனியல் தினகரன்.பள்ளிப்படிப்பை முடித்த பால் தினகரன் சென்னை கிறித்தவக் கல்லூரியில் இளநிலை அறிவியல் பட்டம் பெற்றார். பின் அரசியல் அறிவியல் மற்றும் பொது நிர்வாம் குறித்த படிப்பில் முதுகலை பட்டம் பெற்றார். சென்னை சட்டக் கல்லூரியில் இளநிலை சட்டம் பயின்றார்.

## தொழில்
சென்னை உயர் நீதிமன்றத்தில் வழக்கறிஞராக பதிவு செய்து கொண்டு சட்டப்பணி ஆற்றினார். படிப்படியாக பால் டேனியல் தினகரன் உயர் நீதிமன்ற நீதிபதி பதவியை அடைந்தார்.  ஆகஸ்டு 2009ல் பால் டேனியல் தினகரன் கர்நாடக மாநில உயர் நீதிமன்றத்தின் தலைமை நீதிபதியாக பதவியில் இருக்கையில், ஊழல் குற்றச்சாட்டுகள் காரணமாக விடுப்பில் செல்ல உச்ச நீதிமன்ற தலைமை நீதிபதியால் பணிக்கப்பட்டார்.

ஏப்ரல் 2010ல் ஊழல் குற்றச்சாட்டுகள் தொடர்பாக இந்திய அரசியலமைப்புச் சட்டப் பிரிவு, 218ன் கீழ் நீதிபதி பால் டேனியல் தினகரனை பதவி நீக்க நடவடிக்கை நாடாளுமன்றத்தில் நிலுவையில் உள்ள நிலையில், இந்திய உச்ச நீதிமன்ற நீதியரசர் கே. ஜி. பாலகிருஷ்ணன் நீதிபதி பால் டேனியல் தினகரனை சிக்கிம் உயர் நீதிமன்றத்தின் தலைமை நீதிபதியாக இடமாற்றம் செய்தார்.
## பதவி விலகல்
இந்திய அரசியலமைப்புச் சட்டப்பிரிவு, 218ன் கீழ் ஊழல் மற்றும் நீதித்துறை முறைகேடு குற்றச்சாட்டுகள் தொடர்பாக நீதிபதி பால் டேனியல் தினகரன் நாடாளுமன்றத்தின் பதவி நீக்க நடவடிக்கைகளை எதிர்கொண்டு வந்த நிலையில், 2011ஆம் ஆண்டு சூலை 29 அன்று நீதிபதி பால் டேனியல் தினகரன் சிக்கிம் உயர் நீதிமன்றத் தலைமை நீதிபதி பதவியில் இருந்து பதவி விலகினார்.
## இதனையும் காண்க
* இந்திய அரசியலமைப்புச் சட்டப்பிரிவு, 218
* நீதிபதி வி.இராமசாமி
* நீதிபதி கர்ணன்
## மேற்கோள்கள்


பகுப்பு:1950 பிறப்புகள்
பகுப்பு:வேலூர் மாவட்ட மக்கள்
பகுப்பு:கருநாடக உயர் நீதிமன்ற நீதிபதிகள்
பகுப்பு:இந்திய உயர் நீதிமன்ற நீதிபதிகள்
தங்கேசுவரி சுப்பையா

டத்தோ **தங்கேசுவரி சுப்பையா**  (ஆங்கிலம்; மலாய்: *Thangasvari Suppiah*) என்பவர் ஒரு மலேசிய அரசியல்வாதி, வழக்கறிஞர்; ஆகத்து 2016 முதல் சூலை 2018 வரை பேராக் மாநில சட்டமன்றத்தின் அவைத்தலைவர் ஆவார். மலேசிய வரலாற்றில் முதன்முறையாக இந்தியர்ப் பெண் ஒருவர் மலேசிய மாநில சட்டமன்றத்தில் அவைத் தலைவராகப் பொறுப்பேற்றது ஒரு வரலாற்று நிகழ்ச்சி என அறியப்படுகிறது.

அவர் 2008-ஆம் ஆண்டு பேராக் மாநிலத் தேர்தலில் ஊத்தான் மெலிந்தாங் சட்டமன்றத் தொகுதியில் பாரிசான் நேசனல் பிரதிநிதியாகப் போட்டியிட்டார்; ஆனாலும் தோல்வி அடைந்தார். அவர் பாரிசான் நேசனல் (**BN**) கூட்டணியின் ஓர் உறுப்புக் கட்சியான மஇகாவில் (**MIC**) ஓர் உறுப்பினராக உள்ளார்.

## அரசியல் வாழ்க்கை
தங்கேசுவரி சுப்பையா முதலில் ஊத்தான் மெலிந்தாங் சட்டமன்றத் தொகுதியில் போட்டியிட்டார். எனினும் பிகேஆர் வேட்பாளர் கேசவன் சுப்பிரமணியத்திடம் தோல்வியடைந்தார்.[1] ஆகத்து 9, 2016 அன்று, அவர் பேராக் மாநில சட்டமன்றத்தின் புதிய அவைத் தலைவராகத் தேர்ந்தெடுக்கப்பட்டார். 

பிரதமர் துறையில் துணை அமைச்சராக நியமிக்கப்பட்ட எஸ். கே. தேவமணிக்குப் பதிலாக பேராக் மாநிலச் சட்டமன்றத்தின் அவைத் தலைவராக நியமிக்கப்பட்ட முதல் பெண்மணியும் இவர்தான்.  2018-ஆம் ஆன்டு பேராக் மாநிலத் தேர்தலுக்குப் பிறகு, தங்கேசுவரி சுப்பையாவுக்குப் பதிலாக ஜசெக கட்சியைச் சேர்ந்த நிகே கூ காம், பேராக் மாநில சட்டமன்றத்தின் புதிய அவைத் தலைவராகப் பொறுப்பேற்றார்.

## தேர்தல் முடிவுகள்

## விருதுகள்
* 
**  - Order of the Defender of the Realm (**KMN**) (2008)
**  - Order of the Defender of the Realm (**AMN**) (2006)
* 
**  - Order of the Perak State Crown (**DPMP**) – **[[டத்தோ]]** (2017)
**  - Order of the Perak State Crown (**PMP**) (2009)
**  சிறப்புமிகு நெறியாளர் விருது (**PPT**) (2002)

## மேற்கோள்கள்

## மேலும் காண்க

* பேராக் மாநில சட்டமன்றம்
* பேராக் அரசியல் சாசன நெருக்கடி 2009
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:பேராக் மக்கள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:பேராக் மாநில சட்டமன்ற உறுப்பினர்கள்
ராம் விசுவகர்மா

**இராம் விசுவகர்மா** *(Ram Vishwakarma)* ஓர் இந்திய அறிவியலாளரும் மருந்து ஆராய்ச்சியாளரும் ஒருங்கிணைந்த மருத்துவத் துறையின் தலைவரும் ஆவர். இந்தியாவில் பிறந்து கல்வி கற்ற இவர், அதிநவீன அறிவியல் ஆராய்ச்சி, புதுமைத் தொழில்துறை பயன்பாடுகளுக்கு பாலமாக ஒரு தொழிலை உருவாக்கியுள்ளார். இவர் இந்தியாவின் தேசிய அறிவியல் அகாதமியின் தேர்ந்தெடுக்கப்பட்ட உறுப்பினராக இருந்துள்ளார்.

## ஆரம்பகால வாழ்க்கை மற்றும் கல்வி
விசுவகர்மா இந்தியாவின் புண்டேல்கண்ட் பல்கலைக்கழகத்தில் கரிம வேதியியலில் முதுநிலைப் பட்டம் பெற்றார் , பின்னர் இலக்னோவின் மத்திய மருந்து ஆராய்ச்சி நிறுவனத்தில் மருத்துவ வேதியியலில் முனைவர் பட்டம் பெற்றார். சர் ஆலன் பேட்டர்சுபையின் வழிகாட்டுதலின் கீழ், இங்கிலாந்தின் கேம்பிரிட்சு பல்கலைக்கழகத்தில் இவரது முதுநிலைப் பணி, உயிர் வேதியியலுக்கு ஒரு முக்கிய பங்களிப்பான உயிர்சத்து பி12 இன் உயிரியக்கத் தொகுப்பில் கவனம் செலுத்தியது.

## சாதனைகள்
* மருந்து அறிவியலில் சன் பார்மா (ரான்பாக்சி) ஆராய்ச்சி விருது (2014).
* இந்திய ஒருங்கிணைந்த மருத்துவ நிறுவனம் புதுமையான மருத்துவ ஆய்வாளர்கள் உருவாக்கம். இதில் இந்திய ஒருங்கிணைந்த மருத்துவ நிறுவனம் உருவாக்கிய வாய்வழியாக செயல்படும் சிறிய மூலக்கூறு புற்று நோய் எதிர்ப்பு மருந்து-290, ஒரு சக்தி வாய்ந்த புற்று நோயை குணப்படுத்தும் சாத்தியமான புற்றுநோய் சிகிச்சையாகும்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
செ. கிறிஸ்டோபர் விஜயன்

**கிறிஸ்டோபர் விஜயன்** ஒரு இந்திய மதத் தலைவர் அவர் கன்னியாகுமரி மறைமாவட்டத்தின் ஏழாவது ஆயர் ஆவார்.  

**கிறிஸ்டோபர் விஜயன்** 25 ஜூலை 1968 அன்று மருதன்கோடு கிராமத்தில் ஒரு கிறிஸ்தவ குடும்பத்தில், அவரது பெற்றோர்களான மறைந்த திரு ஜி செல்வமணி மற்றும் மறைந்த திருமதி வி எஸ்தர் ஆகியோருக்கு பிறந்தார். அவர் தனது மனைவி திருமதி ஜெரோஜ் வி. செலின் நெட்டோ

மதுரை காமராஜ் பல்கலைக்கழகத்தில் இளங்கலைப் பட்டம் பெற்றார். சென்னை குருகுல லூத்தரன் இறையியல் கல்லூரியில் இளங்கலை இறையியல் (B.Th) பட்டம் பெற்றார். மதுரை தமிழ்நாடு இறையியல் கருத்தரங்கில் தெய்வீக இளங்கலை (B.D) மற்றும் இறையியல் முதுகலை (M.Th) பட்டம் பெற்றார். "திருப்பட்டூரில் உள்ள கிறிஸ்து குல ஆசிரமத்தின் சுகாதாரம் மற்றும் கல்வி நடவடிக்கைகளை புதுப்பித்தல்: இந்திய தேசிய மிஷனரி சங்கத்திற்கு மிஷனல் சவால்கள்" என்ற தலைப்பில் செராம்பூர் பல்கலைக்கழகத்தில் ரெவ். பேராசிரியர் டாக்டர் எம். பீட்டர் சிங்கின் (தமிழ்நாடு இறையியல் கருத்தரங்கு, அரசரடி, மதுரை) வழிகாட்டுதலின் கீழ் ஊழியத்தில் முனைவர் பட்டம் (D. Min) பெற்றார்.
## மேற்கோள்கள்

பகுப்பு:கன்னியாகுமரி மாவட்டத்திலுள்ள கிறித்தவக் கோயில்கள்

## வெளிப்புற இணைப்புகள்
* New bishop
* CSI synod
யோக நித்திரை

**யோக நித்திரை (Yoga Nidra)** என்பது விழிப்பு நிலைக்கும் உறக்க நிலைக்கும் இடைப்பட்ட ஒரு நிலையில் உடல் மற்றும் மனதை அமைதிப்படுத்தும் ஒரு யோக பயிற்சியாகும். இது ஆழ்ந்த தளர்வு நிலை என்று அழைக்கப்படுகிறது. பொதுவாக ஒரு பயிற்சியாளரின் வழிகாட்டுதலின்படி தரையில் படுத்துக்கொண்டு இந்த பயிற்சி மேற்கொள்ளப்படுகிறது. நவீன காலத்தில் இது மன அழுத்தத்தைக் குறைக்கவும் உடலுக்குப் புத்துணர்ச்சி அளிக்கவும் ஒரு கருவியாகப் பயன்படுத்தப்படுகிறது. இதன் வேர்கள் பழங்கால இந்திய மரபுகளில் காணப்பட்டாலும் இருபதாம் நூற்றாண்டில் சத்யானந்த சரஸ்வதி போன்றவர்களால் இது முறைப்படுத்தப்பட்டு உலகம் முழுவதும் பரப்பப்பட்டது.

இந்தப் பயிற்சியின் போது உடல் முழுமையான ஓய்வில் இருந்தாலும் மனம் விழிப்புடன் செயல்படுகிறது. இது சாதாரண உறக்கத்திலிருந்து வேறுபட்டது. பயிற்சியின் தொடக்கத்தில் ஒரு குறிப்பிட்ட இலக்கை அல்லது சங்கல்பத்தை மனதில் நிலைநிறுத்துவது வழக்கமாக உள்ளது. உடலின் ஒவ்வொரு பகுதியிலும் கவனத்தைச் செலுத்துவதன் மூலம் நரம்பு மண்டலம் அமைதி அடைகிறது. இது அறிவாற்றலை மேம்படுத்தவும் ஆழ்மனதில் உள்ள எதிர்மறை எண்ணங்களை நீக்கவும் உதவுகிறது. பல்வேறு மருத்துவ ஆய்வுகள் யோக நித்திரை செய்வதால் ரத்த அழுத்தம் குறைவதாகவும் தூக்கமின்மை போன்ற பிரச்சனைகள் சீராவதாகவும் குறிப்பிடுகின்றன.

தற்கால உலகில் பல யோகப் பள்ளிகள் இந்தப் பயிற்சியை வெவ்வேறு முறைகளில் கற்பிக்கின்றன. இந்தப் பயிற்சி செய்வதற்கு எவ்வித கடினமான உடல் அசைவுகளும் தேவையில்லை என்பதால் அனைத்து வயதினரும் இதனைச் செய்ய முடியும். ஒரு நபர் தனது கவனத்தைத் துல்லியமாக ஒருநிலைப்படுத்தும் போது மூளையின் அலைவரிசைகளில் மாற்றம் ஏற்பட்டு ஆழ்ந்த அமைதி கிடைக்கிறது. இது ஆன்மீக ரீதியாகவும் மன நல ரீதியாகவும் ஒரு சிறந்த பயிற்சியாகக் கருதப்படுகிறது. அமைதியான சூழலில் முறையான பயிற்சியைப் பின்பற்றுவது முழுமையான பலனைத் தரும்.

## மேற்கோள்கள்

பகுப்பு:யோகக் கலை
வெளிப்படுத்தல் இயக்கம்

**வெளிப்படுத்தல் இயக்கம்** (*Disclosure_movement*) என்பது சமூக இயக்கமாகும். இவ்வியக்கம் அமெரிக்க ஐக்கிய நாடுகளில் இயங்கும் பொதுமக்கள், அரசு அதிகாரிகள், அரசின் பணியாட்கள் உறுப்பினர்களாக உள்ள அமைப்பாகும். இதன் நோக்கம் யாதெனில், பொதுவாக அரசாங்கங்களிடமோ அல்லது குறிப்பாக அமெரிக்க அரசாங்கத்திடமோ பறக்கும் தட்டுகள் மற்றும் 'மனிதரல்லாத நுண்ணறிவு' என்று அழைக்கப்படும் உயிரினங்கள் குறித்த இரகசியத் தகவல்கள் உள்ளன என்று கூறும், பல்வேறு சதி கோட்பாடுகளுக்கு ஆதரவாக வாதிடுகிறது. இந்த உயிரினங்கள் விண்வெளிவாசிகள், 'பரிமாணங்களுக்கு இடையேயான' உயிரினங்கள், ஒரு புதிய வகை வாழ்க்கை வடிவம், பேய்கள் அல்லது காலப் பயணிகள் எனப் பலவாறாக விவரிக்கப்படுகின்றன. இந்த இயக்கம், மனித சமூகத்திற்க்கும், அறிவியல் முன்னேற்றத்திற்காகவும், அந்த இரகசியத் தகவல்கள், வகைப்படுத்தப்பட்டத் தகவல் என்ற கட்டுப்பாடு நீக்கப்பட்டு, வெளியிடப்பட வேண்டும் என்று வாதிடுகிறது. இந்த வகைப்படுத்தல் நீக்கம், நிகழும் தேதியைக் குறிக்கும் எதிர்கால நிகழ்வை அல்லது செயல்முறையை, இந்த *வெளிப்படுத்தல் இயக்கம்* முன்னறிவிக்கிறது.

## நம்பிக்கை
வெளிப்படுத்தல் இயக்கமானது, தளர்வான பின்னப்பட்ட இயக்கமாகும், இதன் ஆதரவாளர்கள், பொதுவாக அரசாங்கங்கள் அடையாளம் கண்டுபிடிக்க முடியாத பறக்கும் பொருள்களையும், விண்வெளி வேற்றுகிரகவாசிகளையும் பற்றிய ரகசிய தகவல்களைக் கட்டுப்படுத்துவதாக நம்புகின்றனர், மேலும் வணிக, ஆன்மீக, மனிதாபிமான அல்லது அறிவியல் காரணங்களுக்காக அதன் பொது வெளியீட்டை ஆதரிக்கின்றனர்.

## மேற்கோள்கள்

பகுப்பு:சமூக இயக்கங்கள்
அவதேஷ் சிங்

**அவதேசு சிங்** (*Avadhesh Singh*) (பிறப்பு: 1 பெப்ரவரி 1955) இந்திய அரசியல்வாதி ஆவார். இவர் பாரதிய ஜனதா கட்சியை சேர்ந்தவர். உத்தரப் பிரதேச சட்டமன்றத்தில் பிண்ட்ரா சட்டமன்றத் தொகுதியை பிரதிநிதித்துவப்படுத்தி வருகிறார்.

## அரசியல் வாழ்க்கை
அவதேசு சிங் தனது அரசியல் வாழ்க்கையில் இந்திய தேசிய காங்கிரசு மற்றும் பகுஜன் சமாஜ் கட்சிகளில் இருந்துள்ளார். 2017ஆம் ஆண்டு முதல், பாரதிய ஜனதா கட்சி சார்பில் பிண்ட்ரா சட்டமன்றத் தொகுதியின் சட்டமன்ற உறுப்பினராக தேர்ந்தெடுக்கப்பட்டுள்ளார்.

## பதவிகள்

## மேற்கோள்கள்
நெம்மேலிச் சதுப்புநிலம்

**நெம்மேலிச் சதுப்புநிலம்** (*chennai great salt lake*) என்பது தமிழ்நாட்டின் நெம்மேலியில் உள்ள ஒரு சதுப்புநிலம் ஆகும். இது சென்னைக்குத் தெற்கே, கிழக்கு கடற்கரை சாலையில் கேளம்பாக்கத்திற்கும் மாமல்லபுரத்திற்கும் இடையில், வங்காள விரிகுடாவிலிருந்து சுமார் 800 மீட்டர் தொலைவில் அமைந்துள்ளது. நன்னீரும் கடல்நீரும் இணையும் ஒரு தனித்துவமான சூழலியல் பகுதியான இந்தச் சதுப்புநிலம் 5,000 ஏக்கருக்கும் கூடுதலான பரப்பளவில் அமைந்துள்ளது. இதன் வடக்குப் பகுதியில் முட்டுக்காடு கழிமுகமும், தெற்கே கேகிலமேடு கழிமுகமும் அமைந்துள்ளன.

## புவியியல்
நெம்மேலிச் சதுப்புநில நீர்பிடிப்புப் பகுதியில் 20 காப்புக் காடுகளும், சங்கிலித் தொடர் போன்று ஏறக்குறைய 69 ஏரிகள் உட்பட, 121 நீர்நிலைகளும் உள்ளன. இதன் நீர்பிடிப்புப் பகுதியில் இருந்து வரும் நீரானது நெம்மேலியை அடையும்போது கடற்கரையோரம் உள்ள மணல் மேடுகளால் தடுக்கப்படு இந்த சதுப்புநிலம் உருவாகியுள்ளது. கடல் அலைகள் உயரும் காலத்தில், உப்புநீர் இதன் உள்ளே புகுந்து உவர் நிலமாக மாற்றுகிறது. இங்கு ஆழம் குறைந்த நீர்நிலை, சதுப்பு நிலம், பெரிய புல்வெளி, மண் திட்டுகள், கைவிடப்பட்ட உப்பளங்கள், வறண்ட நிலப்பகுதி, நன்னீர்-உவர்நீர் பகுதி என பல உயிர் வாழிடப்பகுதிகளைக் கொண்டுள்ளது. 

## சூழலியல்
இந்தச் சதுப்பு நிலம் தமிழ்நாட்டின் மிக முக்கியமான பறவைகள் வாழிடமாக உள்ளது. பறவைகள் வலசை போகும் காலத்தில் இங்கு 45,000 இக்கும் மேற்பட்ட பறவைகளை இங்கு காணலாம். இங்கு 199 வகைப் பறவைகள் பதிவு செய்யபட்டுள்ளன. அவற்றில் 15 அருகிவரும் உயிரினங்களும் அடங்கும். மேலும் இங்கு உள்ளூர் பறவை இனங்களும் இனப்பெருக்கம் செய்கின்றன. இப்பகுதியில் 233 தாவர இனங்கள் காணப்படுவதாகக் சுற்றுச்சீழல் மதிப்பீட்டு அறிக்கைத் தெரிவிக்கிறது. குறிப்பாக பூச்சி உண்ணும் தாவரமான அழுகண்ணி (drosera sp.) இங்கு உள்ளது கண்டறியப்பட்டுள்ளது.

## மாமல்லன் நீர்தேக்கம்
இந்த சதுப்புநிலப் பகுதியில் மாமல்லன் நீர்தேக்கம் என்ற பெயரிலான ஒரு நீர்தேக்கத்தைக் கட்டும் திட்டத்தை தமிழ்நாடு அரசு துவங்கியுள்ளது ஒரு சூழலியில் சர்ச்சையை ஏற்படுத்தியுள்ளது. இறால் இனப்பெருக்கச் சூழல் கொண்ட இப்பகுதியை நன்னீர் தேக்கமாக மாற்றினால் அது தன் தன் தன்மையை இழக்கும். மேலும் பல உயிரினங்களின் வாழிடம் அழிந்து, உயிர்ப்பன்மையை மிகக் கடுமையாக பாதிக்கும். இறால் வளம் பாதிக்கப்படுவதால் உள்ளூர் மீனவர்களின் வாழ்வாதாரமும் கடுமையாக பாதிக்கப்படும் என்ற சர்ச்சைகள் இதனால் எழுந்துள்ளன.

## மேற்கோள்கள்

பகுப்பு:தமிழ்நாட்டின் பறவை புகலிடங்கள்
பகுப்பு:இந்தியாவில் உள்ள சதுப்பு நிலங்கள்
கே. எம். எசு. சுப்பிரமணியன்

**கே. எம். எசு. சுப்பிரமணியன்** (*K. M. S. Subramanian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் போடிநாயக்கனூர் நகரைச் சேர்ந்தவர். போடிநாயக்கனூர் விக்டோரியா மேனிலைப் பள்ளியில் பத்தாவது வரை கல்வி கல்வி பயின்றுள்ள சுப்பிரமணியன் அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போடிநாயக்கனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1980

## மேற்கோள்கள்

பகுப்பு:1948 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
மேக்ஸ் தெய்லர்

**மேக்ஸ் தெய்லர்** (*Max Theiler*) (30 சனவரி 1899 – 11 ஆகத்து 1972) தென்னாப்பிரிக்காவில் பிறந்து அமெரிக்காவில் வாழ்ந்த ஓர் அறிவியலாளர் ஆவார்.  இவர் 1899ஆம் ஆண்டு சனவரி 30 அன்று தென்னாப்பிரிக்காவின் பிரிட்டோரியாவில் பிறந்தார்.

## கல்வி மற்றும் தொழில் வாழ்க்கை
இவர் தென்னாப்பிரிக்காவில் மருத்துவம் பயின்றார். பின்னர் *இலண்டன் ஸ்கூல் ஆஃப் ஹைஜீன் அண்ட் ட்ராபிகல் மெடிசின்* நிறுவனத்தில் பயின்றார். 1922இல் அமெரிக்காவின் ஹார்வர்ட் பல்கலைக்கழகத்தில் சேர்ந்தார்.  ராக்பெல்லர் ஃபௌண்டேஷனில் (Rockefeller Foundation) நீண்ட காலம் பணியாற்றினார், அங்கு வைரஸ் நோய்கள் குறித்து ஆராய்ச்சி செய்தார். இஅவரது பங்களிப்பு உலகளாவிய சுகாதாரத்தில் மிகப்பெரிய தாக்கத்தை ஏற்படுத்தியது.

## முக்கிய ஆராய்ச்சி பங்களிப்புகள்
மஞ்சள் காய்ச்சல் (Yellow Fever) நோய்க்கான தடுப்பூசியை உருவாக்கியதற்காக அவர் மிகவும் பிரபலமானார். அவர் உருவாக்கிய "17D வைரஸ் தடுப்பூசி" மிகவும் பாதுகாப்பானது மற்றும் பயனுள்ளதாக இருந்தது.

## நோபல் பரிசு
1951-ஆம் ஆண்டு மஞ்சள் காய்ச்சல் நோய்க்கான தடுப்பூசியை உருவாக்கியதற்காக மருத்துவத்திற்கான நோபல் பரிசு பெற்றார். இந்த தடுப்பூசி மில்லியன் கணக்கான உயிர்களைக் காப்பாற்றியது.

## மேற்கோள்கள்

பகுப்பு:நோபல் பரிசு பெற்ற தென்னாப்பிரிக்கர்கள்
பகுப்பு:1899 பிறப்புகள்
பகுப்பு:1972 இறப்புகள்
சிவசுப்ரமணியம் ஆதிநாராயணன்

**சிவசுப்ரமணியம் ஆதிநாராயணன்** (ஆங்கிலம்; மலாய்: *Sivasubramaniam Athinarayanan*) (பிறப்பு: 28 நவம்பர் 1966) என்பவர் ஒரு மலேசிய அரசியல்வாதி; மார்ச் 2008 முதல் நவம்பர் 2022 வரை பேராக் மாநில புந்தோங் சட்டமன்றத் தொகுதியின் சட்டமன்ற உறுப்பினர் ஆவார். 

அவர் பெரிக்காத்தான் நேசனல் (**PN**) கூட்டணியின் ஓர் உறுப்புக் கட்சியான மலேசிய ஐக்கிய மக்கள் கட்சி (**BERSATU**); பெரிக்காத்தான் நேசனல் (**PN**) கூட்டணியின் மற்றோர் உறுப்புக் கட்சியான மலேசிய தேசிய கட்சி (**PBM**); மலேசிய மக்கள் இயக்கக் கட்சி (**GERAKAN**); மற்றும் பாக்காத்தான் அரப்பான் கூட்டணியின் (**PH**) ஓர் உறுப்புக் கட்சியான ஜனநாயக செயல் கட்சி (**DAP**) ஆகியவற்றின் உறுப்பினராகவும்; சிறிது காலம் சுயேச்சையாகவும் இருந்தார். 

புந்தோங் சட்டமன்ற உறுப்பினராக இருந்த காலத்தில், அவர் பல அரசியல் கட்சி விலகல்கள்; மற்றும் கட்சித் தாவல்களில் ஈடுபட்டார். 

## கல்வி
அவர் மலேசிய திறந்தவெளி பல்கலைக்கழகத்தில் இளங்கலை வணிக நிர்வாகத் துறையில் இளங்கலைப் பட்டம் (**BBA**) பெற்றுள்ளார்.

## அரசியல்
### அரசியல் தாவல்களும் கட்சி மாற்றங்களும்
மார்ச் 2020-இல், சிவசுப்பிரமணியம் மற்றும் துரோனோ சட்டமன்ற உறுப்பினர் பால் இயோங் சூ கியோங் *(Paul Yong Choo Kiong)* ஆகியோர் இருவரும் ஜனநாயக செயல் கட்சியில் இருந்து நீக்கப்பட்டனர். 

பாக்காத்தான் அரப்பான் கூட்டணியை எதிர்க்கும் பெரிக்காத்தான் நேசனல் கூட்டணியை ஆதரிக்க அவர்கள் இருவரும் ஜனநாயக செயல் கட்சியிலிருந்து விலகி, பின்னர் சுயேச்சை சட்டமன்ற உறுப்பினர்களாக மாறினர். அதன் பிறகுதான் அவர்கள் இருவரும் ஜனநாயக செயல் கட்சியில் இருந்து நீக்கப்பட்டனர்.

ஜனநாயக செயல் கட்சியில் இருந்து நீக்கப்பட்டதைத் தொடர்ந்து, சிவசுப்பிரமணியம் பல அரசியல் கட்சிகளில் சேர்ந்தார்; பின்னர் அந்தக் கட்சிகளில் இருந்து விரைவாகவும் வெளியேறினார்:

* சூன் 2020: **[[மலேசிய மக்கள் இயக்கக் கட்சி|கெராக்கான்]]** கட்சியில் இணைந்தார். 
* மார்ச் 2021: **[[மலேசிய மக்கள் இயக்கக் கட்சி|கெராக்கான்]]** கட்சியில் இருந்து வெளியேறி, பால் யோங் சூ கியோங்குடன் *(Sum Cheok Leng)* இணைந்து **[[மலேசிய ஐக்கிய மக்கள் கட்சி|பெர்சத்து]]** கட்சியில் இணைந்தார்.
* சனவரி 2022: **[[மலேசிய ஐக்கிய மக்கள் கட்சி|பெர்சத்து]]** கட்சியில் இருந்து வெளியேறி, **[[மலேசிய தேசிய கட்சி|பங்சா]]** கட்சியில் இணைந்தார்.
* செப்டம்பர் 2022: **[[மலேசிய தேசிய கட்சி|பங்சா]]** கட்சியில் இருந்து வெளியேறி, **[[மலேசிய ஐக்கிய மக்கள் கட்சி|பெர்சத்து]]** கட்சியில் பெர்ச்சாம் சட்டமன்ற உறுப்பினர் சம் சியோக் லெங்குடன் சேர்ந்து மீண்டும் இணை உறுப்பினரானார்.

### பேராக் மாநிலத் தேர்தல் 2022

2022-ஆம் ஆண்டு பேராக் மாநிலத் தேர்தலில், தன்னுடைய புந்தோங் சட்டமன்றத் தொகுதியைப் பாதுகாக்க சிவசுப்பிரமணியம் பெரிக்காத்தான் கூட்டணியால் பரிந்துரைக்கப்பட்டார். அந்தத் தேர்தலில் அவர் பாக்காத்தான் கூட்டணியைச் சேர்ந்த துளசி மனோகரனிடம் பெரும் தோல்வியைச் சந்தித்தார்; மேலும் தனது தேர்தல் வைப்புத் தொகையையும் இழந்தார்.

## தேர்தல் முடிவுகள்

## மேற்கோள்கள்

## மேலும் காண்க

* துளசி மனோகரன்
* பேராக் மாநிலத் தேர்தல் 2022
* மலேசிய தேர்தல் தொகுதிகள்
* மலேசியப் பொதுத் தேர்தல், 2022
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:பேராக் மக்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:பேராக் மாநில சட்டமன்ற உறுப்பினர்கள்
மாலிக் ஐதரசைடு

**மாலிக் ஐதரசைடு** (*Maleic hydrazide*) என்பது C4H4N2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெரும்பாலும் பேசர் என்ற வர்த்தகப் பெயரால் அறியப்படுகிறது. தாவர வளர்ச்சி சீராக்கியாகச் செயல்படுகிறது. செல் பிரிவைத் தடுப்பதன் மூலம் வளர்ச்சியைக் குறைக்கிறது, ஆனால் செல் விரிவாக்கத்தைத் தடுப்பதில்லை. உருளைக்கிழங்கு, வெங்காயம், பூண்டு மற்றும் கேரட் பயிர்களின் இலைகளில், சேமிப்பின் போது முளைப்பதைத் தடுக்கப் பயன்படுத்தப்படுகிறது. அறுவடையின் போது வயலில் விடப்படும் தானாக வளரும் உருளைக்கிழங்குகளைக் கட்டுப்படுத்தவும் இது பயன்படுத்தப்படுகிறது. முதன்முதலில் 1940-ஆம் ஆண்டுகளில் இச்சேர்மம் கண்டறியப்பட்டது. ஆனால் 1984 ஆம் ஆண்டு வரை ஐக்கிய இராச்சியத்தில் வணிக ரீதியாகப் பயன்படுத்தப்படவில்லை. 2019-ஆம் ஆண்டில் குளோர்புரோபாம் என்ற முளைப்புத் தடுப்பானுக்கு விதிக்கப்பட்ட தடை, உருளைக்கிழங்கில் மாலிக் ஐதரசைடை எவ்வாறு பயன்படுத்தலாம் என்பதில் மீண்டும் ஆர்வத்தை ஏற்படுத்தியுள்ளது.

## மேற்கோள்கள்

பகுப்பு:ஐதரசைடுகள்
கைலாஷ் நாத் தீட்சித்

**கைலாஷ் நாத் தீட்சித்** கே.என். தீட்சித் என்றும் அழைக்கப்படுகிறார்.*(Kailash Nath Dikshit K. N. Dikshit)* (பிறப்பு 1936),இவர் ஒரு இந்தியத் தொல்பொருள் ஆய்வாளர் மறறும் இந்திய நாகரிகங்களின் ஆய்வுக்கான பங்களிப்புகளுக்காகவும், பல முக்கியத் தொல்பொருள் ஆய்வுகளை இயக்கியதற்காகவும் நன்கு அறியப்பட்ட இந்தியத் தொல்லியலாளர் ஆவார். அவர் இந்தியத் தொல்பொருள் ஆய்வுத் துறையின் இயக்குநராகப் பணியாற்றினார். 2025 ஆம் ஆண்டில், தொல்லியல் துறையில் அவர் செய்த பங்களிப்புகளுக்காக, இந்தியாவின் மூன்றாவது மிக உயர்ந்த குடிமகன் விருதான பத்ம பூசண் விருதை இந்திய அரசு அவருக்கு வழங்கியது.

## வாழ்க்கை வரலாறு
கைலாஷ் நாத் தீட்சித் 1936 ஆம் ஆண்டு உத்தரபிரதேச மாநிலம் இலக்னோவில் பிறந்தார் . இலக்னோவில் உள்ள குயின்ஸ் ஆங்கிலோ சமசுகிருத இடைநிலைக் கல்லூரியில் பள்ளிப் படிப்பை முடித்தார், 1952 இல் உயர்நிலைப் பள்ளி மற்றும் இடைநிலைத் தேர்வுகளில் தேர்ச்சி பெற்றார். 1956 இல் லக்னோ பல்கலைக்கழகத்தில் பண்டைய இந்திய வரலாறு மற்றும் தொல்லியல் துறையில் முதுகலைப் பட்டம் பெற்றார், பின்னர் 1962 இல் இந்திய அரசிடமிருந்து தொல்லியல் துறையில் முதுகலைப் பட்டம் பெற்றார்.

தீட்சித் 1957 ஆம் ஆண்டு இந்தியத் தொல்பொருள் ஆய்வுத் துறையில் ஆய்வு உதவியாளராகச் சேர்ந்தார். தனது புகழ்பெற்ற பணிக்காலத்தில், புது தில்லியில் உள்ள இந்திய தேசிய அருங்காட்சியகத்தில் துணைக் காப்பாளராக (வரலாற்றுக்கு முந்தைய) சிறிது காலம் பணியாற்றினார். இந்தியத் தொல்பொருள் ஆய்வுத் துறைக்குள், பல்வேறு பிராந்திய வட்டாரங்களில் மேற்பார்வை தொல்பொருள் ஆய்வாளர் உட்பட பல முக்கிய பதவிகளை வகித்தார். 1994 ஆம் ஆண்டு  இந்தியத் தொல்பொருள் ஆய்வுத் துறை யின் இணை இயக்குநர் ஜெனரலாகப் பணியாற்றி ஓய்வு பெற்றார்.
## விருதுகள் மற்றும் அங்கீகாரம்
* பத்ம பூசண் (2025) - தொல்லியல் துறையில் சிறந்த சேவைக்காக இந்திய அரசால் வழங்கப்பட்டது.
* டாக்டர். விஷ்ணு ஸ்ரீதர் வாகங்கர் ராஷ்ட்ரிய சம்மன் (2010–11) - மத்தியப் பிரதேச அரசாங்கத்தால் வழங்கப்பட்டது .
* அலகாபாத்தில் உள்ள மத்திய அரசு அருங்காட்சியகத்தால் வழங்கப்படும் சிறந்த தொல்பொருள் ஆய்வாளர் விருது (2017) .
* வாழ்நாள் சாதனையாளர் விருது (2015) - சென்னையிலுள்ள இந்திய அருங்காட்சியகங்கள் சங்கத்தால் வழங்கப்பட்டது.
 
## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:பத்ம பூசண் விருது பெற்றவர்கள்
பகுப்பு:1936 பிறப்புகள்
இலக்கிய மாமணி விருது

**இலக்கிய மாமணி விருது** என்பது தமிழுக்கும் தமிழ் இலக்கியத்திற்கும் வளம் சேர்க்கும் வகையில் பல்வேறு படைப்புகளை படைத்து பன்முக நோக்கில் தொண்டாற்றி வரும் அறிஞர்கள் மூவருக்கு ஆண்டுதோறும் தமிழ் வளர்ச்சித் துறையால் வழங்கப்படும் விருதாகும். இவ்விருதுடன் ₹5 இலட்சம் பணத்தொகை தங்கப்பதக்கம் தகுதியுரை பொன்னாடை ஆகியவை வழங்கப்படுகிறது. இவ்விருது 2021 முதல் வழங்கப்படுகிறது 

## விருது பெற்றோர்
விருதாளர் பட்டியல் பின்வருமாறு 

## மேற்கோள்கள்

பகுப்பு: தமிழ் வளர்ச்சித் துறை விருதுகள்
சரேனீ சட்டமன்றத் தொகுதி

**சரேனீ சட்டமன்றத் தொகுதி** *(Sareni Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ரேபரேலி மாவட்டத்தில் அமைந்துள்ளது. சரேனீ, ரேபரேலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
கோபால் சந்திர பட்டாச்சார்யா

**கோபால் சந்திர பட்டாச்சார்யா** (*Gopal Chandra Bhattacharya*) என்பவர் இந்தியாவின் வங்காளத்தைச் சேர்ந்த பூச்சியியல் வல்லுநர் மற்றும் இயற்கை ஆர்வலர் ஆவார். இவர் 1895 ஆம் ஆண்டு ஆகத்து மாதம் முதல் தேதியன்று பிறந்தார். தனது வாழ்க்கையின் பெரும்பகுதியை கொல்கத்தாவின் போசு நிறுவனத்தில் கழித்தார். இவருக்கு முறையான கல்லூரி பட்டம் இல்லை. ஆனாலும் 1981 ஆம் ஆண்டில், கல்கத்தா பல்கலைக்கழகம் இவர் இறப்பதற்கு சில மாதங்களுக்கு முன்பு கௌரவ  முனைவர் பட்டம்  வழங்கியது. 1968 ஆம் ஆண்டில் வங்காள இலக்கியத்திற்கான ஆனந்த புரசுகார் விருதையும், 1975 ஆம் ஆண்டில் வங்காள இலக்கியத்திற்கான மிக உயர்ந்த விருதான இரவீந்திர புரசுகார் விருதையும் பெற்றார்.

1932 ஆம் ஆண்டு தாவரங்களின் உடலில் ஏற்படும் வாழ்க்கை நிகழ்வுகள் குறித்த தனது முதல் ஆராய்ச்சிக் கட்டுரையை வெளியிட்டார். அதைத் தொடர்ந்து, உயிர் ஒளிர்வு மற்றும் பிற தாவரவியல் தலைப்புகள் குறித்த படைப்புகளையும் வெளியிட்டார், ஆனால் படிப்படியாக  தனது ஆர்வத்தை பூச்சியியல் பக்கம் திருப்பினார். ஒரு நிபுணத்துவம் வாய்ந்த புகைப்படக் கலைஞராகவும், மேலும் பல வகையான எறும்புகள், சிலந்திகள், சிறிய வௌவால்கள் மற்றும் தட்டான்களை புகைப்படம் எடுத்தார். மொத்தத்தில், அமெரிக்க இயற்கை வரலாற்று அருங்காட்சியகத்தின் இயற்கை வரலாறு போன்ற இதழ்கள் உட்பட 22 கட்டுரைகளை ஆங்கிலத்தில் வெளியிட்டார் .

1981 ஆம் ஆண்டு ஏப்ரல் மாதம் 8 ஆம் தேதியன்று இவர் காலமானார்.

## அறிவியல் பணி
1948 ஆம் ஆண்டில், போசு-ஐன்சுலிடீன் புள்ளியியல் புகழ் பெற்ற சுசத்யேந்திர நாத் போசுடன்  இணைந்து, அறிவியல் ஆராய்ச்சிக்கான ஓர் அமைப்பான பங்கிய பிச்னான் பரிசத்து என்ற வங்காள அறிவியல் மன்றத்தை நிறுவினார்.

## அறிவியல் கண்டுபிடிப்புகள்
எறும்புகள் அல்லது தேனீக்கள் போன்ற சமூகப் பூச்சிகளில் உள்ள இராணி, புழுக்களுக்கு ஊட்டப்படும் அரச ஊண் பசையின் தன்மையை தகுந்தவாறு மாற்றுவதன் மூலம் மற்ற இராணிகள், வேலைக்காரப் பூச்சிகள் அல்லது சிப்பாய் பூச்சிகளை எவ்வாறு உருவாக்குகிறது என்பதை கல்கத்தாவின் போசு நிறுவனத்தின் ஆய்விதழில் விவரித்திருந்தார். 1943 ஆம் ஆண்டில், இயற்கை ஆர்வலர்களிடையே இந்த உண்மை நிறுவப்படுவதற்கு முன்பே கோபால் சந்திரா இந்த கட்டுரையை வெளியிட்டார். இவரது அவதானிப்புகள் ஓகோஃபில்லா சுமரக்தினா என்ற ஒரு வகை எறும்பை அடிப்படையாகக் கொண்டவையாகும்.

## கேபால் சந்திர பட்டாச்சார்ய விருது
2005 ஆம் ஆண்டில், மேற்கு வங்க அரசு இவரது பெயரில் அறிவியலை பிரபலப்படுத்தலுக்காக கோபால் சந்திர பட்டாச்சார்யா சுமிருதி புரசுகார் விருதை நிறுவியது. 2005 ஆம் ஆண்டில், பூச்சியியல் வல்லுநர் தேபாசிசு பிசுவாசு  கொசுக்களின் உயிரியல் 2005, மலேரியா தடுப்பு ஆகியவற்றை கதைகள் மூலம் விவரிக்கும் பல புத்தகங்களை எழுதியதற்காக இந்த பரிசைப் பெற்றார்.

## மேற்கோள்கள்

## வெளி இணைப்புகள்
*http://bigyan.org.in/bengali-science-article-online-archive/ கோபால் சந்திர பட்டாச்சார்யாவின் ஆவணங்கள் bigyan.org.in என்ற பெங்காலி மொழியில் வெளியாகும் ஒரு பிரபலமான அறிவியல் இதழில் உள்ளன.

பகுப்பு:வங்காள அறிவியலாளர்கள்
பகுப்பு:1895 பிறப்புகள்
பகுப்பு:1981 இறப்புகள்
பகுப்பு:இந்தியப் பூச்சியியலாளர்கள்
பூவன் வாழை

**பூவன் வாழை** (*Poovan Banana*) என்பது வாழையில் ஒரு இரகமாகும். தமி்ழ்நாட்டின் மண், காலநிலை போன்றவை பூவன் வாழை பயிரிட ஏற்றதாக உள்ளதால் இங்கு அதிக அளவில் பயிரிடப்படுகிறது. குறிப்பாக காவிரி வடிநிலப் பகுதிகளில் இந்த இரகம் அதிகமாக பயிரிடப்படுகிறது.  

பூவன் இரக வாழையில் மட்டும்தான் துவர்ப்பு, புளிப்பு, இனிப்பு ஆகிய மூன்று சுவைகளைக் கொண்டிருக்கும். தமிழ்நாட்டு பண்பாட்டு நிகழ்வுகளிலும், விழாக்களிலும், பூசைகளிலும் இந்த இரகம் அதிகம் பயன்படுத்தப்படுகிறது. பூவன் வாழை இலைகள் சீக்கிரம் கிழியாது என்பதால் இதன் இலைகள் திருமணம், உணவகங்கள் போன்ற இடங்களில் அதிகம் பயன்படுத்தப்படுகிறது. இந்த இரகம் எட்டு மாதங்களில் அறுவடைக்குத் தயாராகும்.

## மேற்கோள்கள்

பகுப்பு:வாழையினங்கள்
பெர்ச்சாம் சட்டமன்றத் தொகுதி

**பெர்ச்சாம் சட்டமன்றத் தொகுதி** (**N28**) (மலாய்: *Bahagian Pilihan Raya Bercham*; ஆங்கிலம்: *Bercham State Constituency*; சீனம்: 伯查姆州选区) என்பது மலேசியா, பேராக், பெர்ச்சாம் புறநகர்ப் பகுதியில் உள்ள ஒரு சட்டமன்றத் தொகுதி ஆகும். இந்தச் சட்டமன்றத் தொகுதி ஈப்போ பாராட் மக்களவைத் தொகுதியில் (**P065**) அமைந்துள்ளது. 

துரோனோ சட்டமன்றத் தொகுதி 1995-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் மாநிலத் தேர்தல் நடைபெற்றது.

1995-ஆம் ஆண்டில் இருந்து பெர்ச்சாம் சட்டமன்றத் தொகுதி, பேராக் மாநில சட்டமன்றத்தில் பிரதிநிதிக்கப் படுகிறது. தற்போது இஸ்டீவன் ஓங் பூன் பியோவ் *( Ong Boon Piow)* என்பவர் இந்தச் சட்டமன்றத் தொகுதியின் உறுப்பினராக உள்ளார்.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* பெர்ச்சாம்
* துரோனோ சட்டமன்றத் தொகுதி
* சுங்கை சட்டமன்றத் தொகுதி
* மலேசியப் பொதுத் தேர்தல், 2022

## வெளி இணைப்புகள்

பகுப்பு:பேராக் சட்டமன்றத் தொகுதிகள்
கலாமரியா மோடெசுதா

**கலாமரியா மோடெசுதா** (*Calamaria modesta*) எனும் நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது இந்தோனேசியாவின் சாவகம் தீவில் காணப்படுகிறது.

## மேற்கோள்கள்

* Duméril, A.M.C., G. Bibron & A.H.A. Duméril, 1854. Erpétologie générale ou Histoire Naturelle complète des Reptiles. Vol. 7 (partie 1). Paris, xvi + 780 S.

பகுப்பு:இந்தோனேசிய உயிரினங்கள்
பகுப்பு:கலாமரியா
தியோர் கோதர்

thumb|தியோர் கோதரில் புனரமைக்கப்பட்ட தாது கோபுரங்கள்
thumb|தியோர் கோதர் குகைகளில் பாறை ஓவியங்கள்
**தியோர் கோதர்** (*Deur Kothar*) என்பது இந்தியாவின் மத்தியப் பிரதேசத்திலுள்ள தொல்லியல் களமாகும். 1982 ஆம் ஆண்டில் கண்டுபிடிக்கப்பட்ட இது மௌரியப் பேரரசர் அசோகருக்கு பெருமை சேர்க்கப்பட்ட பௌத்தத் தாது கோபுரங்களுக்கு பெயர் பெற்றது.

## கண்டுபிடிப்புகள் மற்றும் அகழ்வாராய்ச்சிகள்
இந்தியத் தொல்லியல் ஆய்வகத்தின் தலைவர் பி. கே. மிஸ்ரா, 1982 ஆம் ஆண்டில் பர்ஹாட் கிராமத்தின் தலைவர் அஜித் சிங்குடன் இணைந்து தியோர் கோதரைக் கண்டுபிடித்தார். இது 1988 ஆம் ஆண்டில் இந்திய அரசால் தேசிய முக்கியத்துவம் வாய்ந்த நினைவுச்சின்னமாக அறிவிக்கப்பட்டது, மேலும் இது போபால் இந்திய தொல்லியல் துறையால் பாதுகாக்கப்பட்டு வருகிறது.

இந்த இடத்தின் முக்கியத்துவத்துவம் கருதி இந்தியத் தொல்லியல் துறை, இந்த இடத்தில் விரிவான, ஆனால் கட்டுப்படுத்தப்பட்ட அகழ்வாராய்ச்சிகளை மேற்கொள்ள முடிவு செய்தது. 1999 ஆம் ஆண்டில் இந்த இடத்தில் அகழ்வாராய்ச்சிகள் தொடங்கப்பட்டு 2000 வரை தொடர்ந்தன. இந்த இடத்தில் கற்கள் அல்லது செங்கற்களால் கட்டப்பட்ட கோபுரங்களின் எச்சங்கள் அடங்கிய நான்கு தாது கோபுரங்கள் கண்டுபிடிக்கப்பட்டது. அவற்றில் இரண்டு கோபுரங்கள் (எண் 1 மற்றும் 2) தொல்லியல் அகழ்வாராய்ச்சிக்கு உட்படுத்தப்பட்டன. கோபுரம் எண் 1 சுமார் 9 மீ (30 அடி ) உயரம் கொண்டது. சுற்றியுள்ள பகுதியில் பழைய பாறை ஓவியங்களுடன் கூடிய 63 தங்குமிடங்களும் உள்ளன. சில பாறைகளில் பிராமி மொழியில் கல்வெட்டுகள் உள்ளன.

தியோர் கோதர் தூணில் உள்ள ஆறு வரி பிராமி கல்வெட்டு புத்தரின் ஆரம்பகால சான்றுகளாக கருதப்படுகிறது. 

கல்வெட்டில் முதல் வரியில் கௌதம புத்தர் பற்றி குறிப்பிடப்பட்டுள்ளது. ஞானம் பெற்ற புத்தரின் நினைவாக பெயரிடப்படாத உபாசகர் மற்றும் அவரது சீடர்களால் கல் தூண் அமைக்கப்பட்டது தொடர்பான செய்திகள் அதில் இடம்பெற்றுள்ளது. இந்த கல்வெட்டு தரம்தேவ் என்ற ஆச்சாரியர் மற்றும் அவரது மூன்று சீடர்களான உத்தரமித்ரன், பத்ரன் மற்றும் உபாசகன் ஆகியோரைப் பற்றி பேசுகிறது. அவர்கள் மடாலயத்தில் வசித்து வந்ததாகவும், அவர்கள் இந்த தூணை நிறுவி, அதை புத்தருக்கு அர்ப்பணித்ததாகவும் கூறுகின்றன.

## இதனையும் காண்க

* பர்குட்
* சாஞ்சி
## மேற்கோள்கள்

## வெளி இணைப்புகள்
*DEORKOTHAR : A MILESTONE OF HISTORY, Dr. P.K. Mishra
*The Buddha Bounces Back By Eric Powell: DISCOVER Vol. 22 No. 07 | July 2001
பகுப்பு:மத்தியப் பிரதேச வரலாறு
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:தொல்லியற்களங்கள்
கலாமரியா நெபுலோசா

**கலாமரியா நெபுலோசா** (*Calamaria nebulosa*) எனும் வண்ண நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது லாவோசில் காணப்படுகிறது.

## மேற்கோள்கள்

பகுப்பு:கலாமரியா
சுநேத்திரா பவார்

**சுநேத்திரா அஜித் பவார்** (*Sunetra Ajit Pawar*) (பிறப்பு: 18 அக்டோபர் 1963) இந்திய நாடாளுமன்றத்தின் மாநிலங்களவை உறுப்பினரும், மகாராட்டிரம் மாநில அரசின் துணை முதலமைச்சர் மற்றும் நிதி அமைச்சராக இருந்து விமான விபத்தில் மறைந்த அஜித் பவாரின் மனைவியும் ஆவார். சுநேத்திரா பவார் 31 சனவரி 2026 அன்று  மகாராட்டிரா அரசின் துணை முதலமைச்சராகப் பதவியேற்றார்.முன்னதாக மதியம் மும்பையில் நடைபெற்ற அஜித் பவார் தேசியவாத காங்கிரஸ் கட்சியின் சட்டமன்ற உறுப்பினர்களின் தலைவராக சுநேத்திரா பவார் தேர்வு செய்யப்பட்டார்.

பாராமதி நெசவாலை, இந்திய சுற்றுச்சூழல் மன்றத்தின் தலைவராக உள்ள இவருக்கு ஜெய் பவார் மற்றும் பார்த்தா பவார் என இரு மகன்கள் உள்ளனர். இவர் தேசியவாத காங்கிரஸ் கட்சி (சரத் பவார்) கட்சியின் தலைவரான சரத் பவாரின் சகோதரரின் மருமகள் ஆவார்.

இவர் 2024 இந்தியப் பொதுத் தேர்தலிலின் போது பாராமதி மக்களவைத் தொகுதியில் தன்னை எதிர்த்து போட்டியிட்ட அஜித் பவாரின் மகளான சுப்ரியா சுலேவிடம் தோற்றார்.
 
சுநேத்திரா மகாராட்டிர மாநில முன்னாள் அமைச்சரும், முன்னாள் மக்களவை உறுப்பினருமான பத்மசிங் பாஜிராவ் படேலின் மகள் ஆவார்.

## இதனையும் காண்க
* மகாராட்டிராவின் துணை முதல்வர்கள் பட்டியல் 
## மேற்கோள்கள்

பகுப்பு:1963 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:மகாராட்டிர அரசியல்வாதிகள்
பகுப்பு:மராத்தியர்கள்
பகுப்பு:புனே மாவட்டம்
பகுப்பு:தேசியவாத காங்கிரசு அரசியல்வாதிகள்